РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/238-2017

8. новембар 2017. године

Б е о г р а д

З А П И С Н И К

48. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 8. НОВЕМБРА 2017. ГОДИНЕ

 Седница је почела у 13,31 часова.

 Седницом је председавао Ђорђе Комленски, председник Одбора.

 Седници су присуствовали чланови Одбора: Бојан Торбица, Крсто Јањушевић, Весна Марковић, Александра Мајкић, Јелена Жарић Ковачевић, Србислав Филиповић, Неђо Јовановић, Балинт Пастор, Милена Ћорилић и Весна Николић Вукајловић.

 Седници нису присуствовали чланови Одбора: Петар Петровић, Гордана Чомић, Дејан Шулкић, Саша Радуловић, Бајро Гегић и Зоран Красић.

 Седници су присуствовали: Слађана Ђукић, Драгана Вујичић, и Данијела Урошевић, вршиоци дужности помоћника министра, Мира Контић и Милан Пауновић, самостални саветници у Министарству здравља; Драгана Ратковић, шеф Одсека за пројектне и програмске зајмове Управе за јавни дуг у Министарству финансија.

 На предлог председника Одбора, једногласно (са 10 гласова за) је усвојен предложен дневни ред

Д н е в н и р е д:

 - Усвајање записника са 46 и 47. седнице Одбора;

1. Разматрање Предлога закона о медицинским средствима, који је поднела Влада;

 2. Разматрање Предлога закона о допунама Закона о здравственој документацији и евиденцијама у области здравства, који је поднела Влада;

 3. Разматрање Предлога закона о потврђивању Финансијског уговора Клинички центри/Ц између Републике Србије и Европске инвестиционе банке, који је поднела Влада.

 Пре преласка на одлучивање о тачкама дневног реда, Одбор је једногласно усвојио записникe са 46. и 47 седнице Одбора (са 10 гласова за).

Прва тачка дневног реда. Разматрање Предлога закона о медицинским средствима, који је поднела Влада;

Одбор је разматрио Предлог закона о медицинским средствима, који је поднела Влада,у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Друга тачка дневног реда. Разматрање Предлога закона о допунама Закона о здравственој документацији и евиденцијама у области здравства, који је поднела Влада

 Одбор је размотрио Предлог закона о допунама Закона о здравственој документацији и евиденцијама у области здравства, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Трећа тачка дневног реда. Разматрање Предлога закона о потврђивању Финансијског уговора Клинички центри/Ц између Републике Србије и Европске инвестиционе банке, који је поднела Влада.

 Одбор је размотрио Предлог закона о потврђивању Финансијског уговора Клинички центри/Ц између Републике Србије и Европске инвестиционе банке, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова (са 10 гласова за).

 За известиоца Одбора на седници Народне скупштине одређен је председник Одбора.

 Седница је завршена у 13,35 часова.

 Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски